Núm.

119
 17 de novembre del 2021
 44/44
 e) Conservades de manera que permetin identificar les persones interessades durant un període no su-
perior al necessari per a les finalitats del tractament de dades personals, havent-se d’avaluar periòdica-
ment la necessitat de conservació de les dades; i
 f) Tractades de manera que se’n garanteixi una seguretat adequada, inclosa la protecció contra el trac-
tament no autoritzat o il·lícit i contra la seva pèrdua, destrucció o dany accidental, mitjançant l’aplicació 
de les mesures tècniques i organitzatives adequades.

3.
3.

Les persones interessades poden exercir els drets d’informació, accés, rectificació, supressió de dades 
personals i limitació del seu tractament davant el responsable del tractament, qui pot denegar, total o par-
cialment, les sol·licituds d’exercici d’aquests drets, tenint degudament en compte els drets fonamentals i 
els interessos legítims de la persona interessada, per:
 a) Evitar que s’obstaculitzin indagacions, investigacions o procediments oficials o judicials.

b) Evitar que es causi un perjudici a la prevenció, detecció, investigació o enjudiciament d’infraccions pe-
nals o a l’execució de sancions penals.

c) Protegir la seguretat pública.

d) Protegir la seguretat nacional.

e) Protegir els drets i llibertats d’altres persones.

4.
4.

En el cas de denegació o restricció dels drets previstos a l’apartat anterior, la persona interessada pot 
presentar una reclamació davant l’Agència Andorrana de Protecció de Dades, en la seva qualitat d’òrgan 
independent encarregat de supervisar el compliment del que preveuen els apartats 2 i 3 anteriors.

El responsable del tractament ha d’informar per escrit a la persona interessada, sense dilació indeguda, 
sobre la seva decisió i les raons que la fonamenten, així com sobre la possibilitat de presentar una recla-
mació davant l’autoritat de protecció de dades, i d’interposar un recurs judicial.

Les raons de la denegació o restricció poden ser omeses o ser substituïdes per una redacció neutra quan 
la revelació dels motius que la fonamenten puguin posar en perill les finalitats del tractament.

5.
5.

L’Agència Andorrana de Protecció de Dades no és competent per controlar les operacions de tractament 
de dades personals dutes a terme en el marc de la tramitació pels òrgans judicials i el Ministeri Fiscal de 
les actuacions o procediments dels què siguin competents.

L’exercici dels drets d’informació, accés, rectificació, supressió i limitació del tractament referits als apartats 
anteriors s’ha de dur a terme de conformitat amb la normativa processal penal quan les dades figurin en una 
resolució judicial, o en un registre, diligències o expedients tramitats en curs d’investigacions i processos penals.

Disposició final quarta.

Entrada en vigor de la Llei
Aquesta Llei entra en vigor en el termini de sis mesos des de la seva publicació al Butlletí Oficial del Principat 
d’Andorra.

Casa de la Vall, 28 d’octubre del 2021
 Roser Suñé Pascuet 
Síndica General 
 Nosaltres els coprínceps la sancionem i promulguem i n’ordenem la publicació en el Butlletí Oficial del 
Principat d’Andorra.
Emmanuel Macron 
President de la República Francesa 
Copríncep d’Andorra 
 Joan Enric Vives Sicília 
Bisbe d’Urgell 
Copríncep d’Andorra
 l
a
r
e
n
e
G
l
l
e
s
n
o
C